Source: https://www.cus.sk/blog/DP-2016-danova-licencia-PO.php?id=13
Timestamp: 2019-02-20 17:33:36+00:00
Document Index: 4688114

Matched Legal Cases: ['§ 30', '§ 30', '§ 52', '§ 45', '§ 46', '§ 46', '§ 46', '§ 49', '§ 12', '§ 41', 'súd ', 'súd ', '§ 41', 'súd ', '§ 46', '§ 41', '§ 46', '§ 46', '§ 10']

Daňová licencia právnickej osoby v roku 2016
Milá naša rodina CUS!
Hneď v úvode k téme daňovej licencie, máme pre Vás príjemnú správu! Daňové licencie sa podľa schválenej úpravy zákona o dani z príjmov zrušia od 1. januára 2018. Táto skutočnosť však ovplyvní aj prípadný nárok na započítanie zvyšnej sumy daňovej licencie, ktorá v roku 2018 zaniká! Lenže do tejto lehoty máme ešte zákonné povinnosti, ktoré si musíme splniť. Povieme si o nich v tejto časti.
Čo vlastne daňová licencia je?
Daňovou licenciou (ďalej len "DL") je minimálna výška dane z príjmov právnickej osoby (ďalej len "DzP PO"), po odpočítaní:
úľav na dani podľa § 30a alebo § 30b alebo § 52 ods. 3 a 4 zákona NR SR číslo 595/2003 Z.z. o dani z príjmov https://www.financnasprava.sk/_img/pfsedit/Dokumenty_PFS/Legislativa/SR/2016/2016.02.01_dan_prijmy.pdf (ďalej len "ZDP")
a po zápočte dane zaplatenej v zahraničí (§ 45 ZDP),
ktorú platí daňovník za každé zdaňovacie obdobie, za ktoré daňová povinnosť vypočítaná v daňovom priznaní je nižšia ako výška daňovej licencie ustanovenej pre jednotlivého daňovníka (§ 46b ods. 2 ZDP) alebo daňovník, ktorý vykázal daňovú stratu.
Aká je zákonom stanovená výška pre jednotlivého daňovníka podľa § 46b ods. 2 ZDP?
výška DL je stanovená v závislosti od:
skutočnosti či daňovník je alebo nie je platiteľom dane z pridanej hodnoty (ďalej len DPH)
výšky dosiahnutého ročného obratu
prehľadná tabuľka stanovenej DL:
Ročný obrat v celých EUR Platiteľ DPH k poslednému dňu zdaňovacieho obdobia Platiteľ DPH k poslednému dňu zdaňovacieho obdobia
neprevyšujúci 500 000 480 EUR 960 EUR
viac ako 500 000 2 880 EUR 2 880 EUR
Ak zamestnávate pracovníkov so zdravotným postihnutím môžete uplatniť zníženie daňovej licencie na polovicu (§ 46b ods. 3 ZDP)
podmienka pre uplatnenie zníženia DL je, že priemerný evidenčný počet pracovníkov vo fyzických osobách so zdravotným postihnutím je najmenej 20 % z celkového priemerného evidenčného počtu zamestnancov vo fyzických osobách. Pozn.: pre tých, ktorí chcú vedieť viac - ukazovateľ sa počíta podľa štvrťročného štatistického výkazu „Práca 2-04“, ktorý je ustanovený vyhláškou ŠÚ SR č. 291/2014 Z. z.
zníženie DL pri dodržaní vyššie uvedených podmienok bude nasledovné:
neprevyšujúci 500 000 240 EUR 480 EUR
viac ako 500 000 1 400 EUR 1 440 EUR
v lehote na podanie daňového priznania (ďalej len "DP") podľa § 49 ZDP za príslušné zdaňovacie obdobie
ak máte zdaňovacie obdobie kratšie ako 12 bezprostredne po sebe nasledujúcich kalendárnych mesiacov, v tom prípade vypočítate daňovú licenciu vo výške súčinu 1/12 zákonom stanovej daňovej licencie (viď vyššie) a počtu kalendárnych mesiacov zdaňovacieho obdobia.
Kedy daňovú licenciu neplatíte?
ak prvýkrát podávate daňové priznanie za ZO, v ktorom ste ako právnická osoba vznikli, okrem prípadu, ak ste právnym nástupcom daňovníka zrušeného bez likvidácie,
ak nie ste založení alebo zriadení na podnikanie. Ide napr. o:
občianske združenia vrátane odborových organizácií,
štátom uznané cirkvi a náboženské spoločnosti,
rozpočtové organizácie a príspevkové organizácie,
Rozhlas a televízia Slovenska, atď. (viď aj § 12 ods. 3 a ods. 4 ZDP)
ak prevádzkujete aj chránenú dielňu alebo chránené pracovisko podľa osobitného predpisu,
v likvidácií,
bol na vás vyhlásený konkurz,
ak po skončení konkurzu pokračuje likvidácia,
ak vám bol zamietnutý návrh na konkurz
podrobnejšie viď ustanovenia § 41 ods. 4, 6, 8 a 9 ZDP.
ak ste pozemkovým spoločenstvom a dosahuje len príjmy z činností podľa osobitného predpisu s ročným obratom neprevyšujúcim 10 000 EUR,
počnúc zdaňovacím obdobím, v ktorom ste ako daňovník podali návrh na zrušenie bez likvidácie okrem situácie,keď imanie prechádza na právneho nástupcu; ak ako daňovník vezmete späť návrh na zrušenie bez likvidácie alebo, ak súd pred vydaním rozhodnutia o zrušení spoločnosti zistí, že spoločnosť má obchodný majetok a nariadi jej likvidáciu, ste ako daňovník povinný podať
dodatočné daňové priznanie za zdaňovacie obdobia, za ktoré ste neplatili daňovú licenciu, počnúc zdaňovacím obdobím, v ktorom ste podali návrh na zrušenie bez likvidácie do konca tretieho kalendárneho mesiaca nasledujúceho po mesiaci, v ktorom došlo k späťvzatiu návrhu na zrušenie bez likvidácie alebo súd nariadil likvidáciu spoločnosti; v tejto lehote je priznaná daňová licencia splatná
daňové priznanie podľa § 41 ods. 3 ZDP, ak súd nariadil likvidáciu spoločnosti a platíte ako daňovník daňovú licenciu podľa § 46b odsekov 1 až 10 ZDP,
daňové priznanie podľa § 41 ods. 1 ZDP za zdaňovacie obdobie, v ktorom došlo k späťvzatiu návrhu na zrušenie bez likvidácie, a platí daňovú licenciu podľa odsekov § 46b 1 až 10 ZDP.
Ako zmiernil zákon o dani z príjmov negatívny vplyv daňovej licencie?
Ak je vaša vykázaná daň v podanom DP nižšia ako stanovená DL, je tento negatívny vplyv daňovej licencie podľa § 46b ods. 5 ZDP, zmiernený zápočtom buď:
celej daňovej licencie (v prípade dosiahnutia straty, resp. nulovej daňovej povinnosti v daňovom priznaní),
kladného rozdielu medzi daňovou licenciou a daňou vypočítanou v daňovom priznaní pred uplatnením preddavkov na daň (v prípade dosiahnutia daňovej povinnosti nižšej ako daňová licencia), pričom zápočet DL je možné vykonať najviac v troch bezprostredne po sebe nasledujúcich zdaňovacích obdobiach, a to nasledujúcich po zdaňovacom období, za ktoré bola daňová licencia zaplatená, ale len na tú časť daňovej povinnosti, ktorá prevyšuje sumu daňovej licencie (z čoho vyplýva, že i po zápočte DL vždy zaplatíte daňovú povinnosť vo výške daňovej licencie).
ide o iné aktívum v podobe potenciálnej možnosti znížiť si splatnú daň z príjmov v budúcich 3. ZO
UPOZORNENIE! Je nutné zohľadniť započítateľnú sumu DL na podsúvahovej evidencii
ide o dočasný rozdiel, ktorý je považovaný za odpočítateľný dočasný rozdiel a v zmysle § 10 ods. 6 písm. c) Opatrenia MF SR č. 23054/2002-92, ktorým sa ustanovujú podrobnosti o postupoch účtovania a rámcovej účtovej osnove pre podnikateľov účtujúcich v sústave podvojného účtovníctva https://www.finance.gov.sk/Default.aspx?CatID=7482 je nutné zvážiť zaúčtovanie odloženej daňovej pohľadávky!
Účtovanie daňovej licencie:
Text účtovného zápisu suma v celých EUR strana MD strana D
predpis dane vo výške daňovej licencie v sume 960,- 591 341
platba dane z bankového účtu vo výške daňovej licencie 960,- 341 221
Zadanie: daňovník, ktorým je s.r.o., vznikol v roku 2010 a je platiteľom DPH s obratom nižším ako 500 000 EUR ročne. V ZO roku 2014 až 2018 nastanú nasledujúce skutočnosti:
Rok Vypočítaná daň Splatná daň v celých EUR Započítateľná daňová licencia v celých EUR ZAPOČÍTANÁ daňová licencia v celých EUR
2014 0 960,- 960,- --
2015 500,- 960,- 960,- (rok 2014) 460,- (rok 2015) 0
2016 2 190,- 960,- 190,- (rok 2015) 1 230,-
2017 990,- 960,- 160,- (rok 2015) 30,-
2018 1 010,- 960,- 0 50,-
UPOZORNENIE! Nárok na započítanie zvyšnej sumy DL platenej v roku 2015 (vo výške 110 EUR) zaniká v zdaňovacom období roku 2018!
Zadanie: Daňovník - právnická osoba, dosiahol za ZO roku 2009 daňovú stratu vo výške 5 000,- EUR. Z tejto daňovej straty si uplatnil odpočet v ZO rokov:
2010 - čiastku 500,- EUR
2011 - čiastku 2 000,- EUR
Za ZO roku 2012 dosiahol opäť daňovú stratu vo výške 3 500,- EUR (t.j. úhrn neuplatnených daňových strát v roku 2012 činí 5 000,- EUR - 500,- EUR (za rok 2010) - 2 000,- EUR (za rok 2011) + 3 500,- EUR (rok 2012) = 6 000,- EUR.)
V ZO roku 2013 dosiahol daňovník základ dane pred uplatnením odpočtu daňovej straty vo výške 1 924 EUR.
RIEŠENIE alebo POSTUP DAŇOVNÍKA:
ZDAŇOVACIE OBDOBIE Maximálny odpočet daňovej straty v celých EUR Poznámka
2013 1 924,- uplatňuje sa v ľubovoľnej výške, maximálne však do výšky vykázaného základu dane z príjmov
2014 1 451,- 1/4 z daňovej straty 3 500,- vykázanej v ZO roku 2012, čo je 875,- EUR + neuplatnená daňová strata dosiahnutá za zdaňovacie obdobie roka 2009 (576 EUR)
2015 875,- 1/4 z daňovej straty 3 500,- vykázanej v ZO roku 2012
2016 875,- 1/4 z daňovej straty 3 500,- vykázanej v ZO roku 2012
2017 875,- 1/4 z daňovej straty 3 500,- vykázanej v ZO roku 2012